
Anotacija


Darbo tikslas - išnagrinėti ekologiško būsto koncepcijos pasaulyje, apžvelgiant tiek atskirus ekologišką pastatą apibūdinančius sprendimus, tiek įgyvendintus projektus, bei išanalizuoti ekologiško namo statybos technologijos, parinkti racionaliausią ekologiško namo statybos technologijos variantą.


Darbą sudaro įvadas, keturi skyriai bei išvados. Įvade pateikiami darbo tikslas, temos problematika ir aktualumas, uždaviniai tikslui įgyvendinti ir darbo struktūra. Pirmame darbo skyriuje pateikiama Lietuvos ir užsienio mokslinės literatūros, susijusios su  ekologiško būsto sąvokos atsiradimu, statybos raidos etapais, apžvalga. Antrame darbo skyriuje analizuojamos ekologiškų namų statybos technologijos, remiantis šiaudinio ir molinio namų pavyzdžiais. Trečiame skyriuje pateikiamas racionalaus varianto parinkimo modelis, formuojami analizės variantai, sudaroma rodiklių sistemą, aprašomi skaičiavimo metodai ir nustatomi rodiklių reikšmingumai. Ketvirtame darbo skyriuje atliekami skaičiavimai trimis metodais: paprastų svorių sudėjimo (SAW), TOPSIS ir daugiakriterinio kompleksinio proporcingo įvertinimo (COPRAS) bei nustatomas racionaliausias variantas. Darbo pabaigoje pateikiamos išvados. 


Darbo apimtis – 113 puslapių teksto be priedų. Darbe pateikti 40 paveikslų, 55 lentelės, 72 bibliografiniai šaltiniai ir 5 priedai.

